Identifica les entitats que apareixen en el text següent:
EI 'vigileu' només vol dir 'vigileu'. La repressió no pot aturar res, ni ha de fer-ho, però al mateix temps cal ser conscients que existeix
Aquests darrers dies han aparegut diverses notícies que tenen en comú el fet de mostrar-nos que la repressió contra el moviment independentista intenta arribar tan a fons com siga possible, abans de la data de les eleccions de desembre. La repressió uniformada i la no uniformada. Cal que tots en siguem conscients, d’això, i ho posem en el context adequat. Els uns detenen gent per haver escrit un piulet o identifiquen membres del CDR en una simple reunió, els altres continuen la seua campanya d’intimidació pintant dianes, amenaçant escoles o agredint gent a cada concentració que organitzen.
Insistesc que cal entendre això com una conseqüència del parèntesi polític on som. El 27 d’octubre, el Parlament de Catalunya va proclamar la República independent i el govern espanyol va anunciar la violació de la constitució espanyola i l’estatut d’autonomia, amb l’excusa de l’aplicació d’un 155 que, en realitat, no els deixa fer res de tot això que han fet. El resultat de les dues votacions, avui, és un parèntesi, aquest estrany parèntesi que vivim. Catalunya ha proclamat una república que no és en actiu i Espanya ha anunciat una repressió que podria tenir data final escrita mentre conté la respiració mirant amb aprensió les urnes que ells mateixos han posat. Recordeu que no és això el que volia Rajoy, qui havia parlat de governar directament el Principat durant sis mesos però que va acabar cedint a la força a les pressions i convocant unes eleccions per al desembre que li són, de fet, més problema que no pas solució.
CDR : organització, Parlament de Catalunya : govern, govern espanyol : govern, Catalunya : Entitat_Geopolítica, Espanya : Entitat_Geopolítica, Rajoy : polític, Principat : Entitat_Geopolítica